钦定古今图书集成/明伦汇编/氏族典/第071卷 > 朱奠堵〈观镝 宸浮 宸浦 宸潣 宸𣶩 宸浫〉
## 钦定古今图书集成/明伦汇编/氏族典/第071卷 > 朱奠堵〈观镝 宸浮 宸浦 宸潣 宸𣶩 宸浫〉

按《名山藏分藩记》：“宁惠王子石城王奠堵，与宁王奠
培交恶。王薨，子觐镝孝友慈惠，不及封，孙宸浮嗣。浮
有母弟宸浦，庶母兄宸潣、弟宸𣶩，皆淫纵多杀人。而
潣𣶩以异母弟故，与浮浦不相能。弘治十二年，互讦
奏，与潣并降为庶人。𣶩浦革禄米。嘉靖二十四年，予
浮冠带，岁禄三之一，卒亡，子除。而宸浮之弟有镇国”
将军宸浫者，为人方正。宸濠欲屈之不得。数使人私
火其居，而讽诸宗资佐之以示惠。宸浫辞不受。宸濠
败，宸浫得免。有《宗室》。